rejauldu/bengali-wikipedia huggingface dataset:
সুবাসনা  দত্ত ()  আসামের জনপ্রিয় কণ্ঠশিলী । মুনিন বরুয়া পরিচালিত রং নামক অসমীয়া চলচ্চিত্রে জুবিন গার্গের সহিত কণ্ঠদান করে তিনি  অসমীয়া চলচ্চিত্র জগতে প্রবেশ করেন । তিনি বিহু অ্যালবাম ও  অসমীয়া চলচ্চিত্রে কণ্ঠদান করে আসামের শ্রোতাদের মন জয় করেছেন । অপ্সরা ও পখিলা নামক গানের অ্যালবামের জন্য আজও তিনি  আসামের শ্রোতাদের অন্তরে বিরাজ করছেন । সাম্প্রতিক  অসমীয়া চলচ্চিত্র কোয়রপুরর কোয়রে কণ্ঠদান করে তিনি যথেষ্ট সুনাম অর্জন করেছেন ।  জন্ম ও শিক্ষা ১৯৮৮ সালের ২৭ ফেব্রুয়ারি তারিখে আসামের ডিফুতে সুবাসনা দত্তের জন্ম হয়  । তাঁর পিতার নাম দিলীপ কুমার দত্ত ও মাতার নাম রুনু বুড়াগোহায় । পিতা  ডিফুতে চাকরি  করতেন তাই শৈশব শিক্ষা সেখান থেকেই প্রাপ্ত করেন ।  গৃহে সঙ্গীতের সুন্দর পরিবেশ থাকার ফলে  শৈশব থেকেই তিনি সঙ্গীতে চর্চারত ছিলেন । তাঁর পিতা সঙ্গীত খুব পছন্দ করেন ও তাঁর মা ভালো গান গায় ।তিনি শৈশব থেকেই পুরানা হিন্দি  বিশেষকরে  লতা মাঙ্গেশকরের গান শুনতেন ও গাওয়ার  চেষ্টা করতেন । একটি  সাক্ষাৎকারে বলেছেন যে সঙ্গীত জগতকে তিনি জীবিকা হিসেবে বেছে নিবেন বলে তাঁর মাতা-পিতা কোনোদিনো ভাবেন নাই । তিনি আরো বলেছেন যে শৈশবকাল থেকেই তিনি  হিন্দি ও পাশ্চাত্য গান শোনার ফলে  প্রথমদিকে তাঁর অসমীয়া গানের উচ্চারণ প্রায় হিন্দির মতই ছিল  যার ফলে তিনি অনেকবার কথাও শুনেছেন ।  দুর্ঘটনা বঙ্গাইগাঁও থেকে বিহু অনুষ্ঠান সমাপ্ত করে আসার সময় রঙ্গিয়ার উদিয়ানা নামক স্থানে গাড়ীর নিয়ন্ত্রণ হারানোর ফলে গাড়ীচালক, ম্যানেজার শেখর জ্যোতি বৈশ্য সহম সুবাসনা দত্ত  গুরুতর ভাবে আঘাত প্রাপ্ত হয় । চিকিৎসার জন্য তাঁকে গুয়াহাটির অ্যাক্সেল হস্পিতালে ভর্তি করানো হয় । অবশ্যে  চিকিৎসার কিছুদিনের মধ্যে তিনি সম্পূর্ণ সুস্থ হয়ে উঠেন ।  ইউটিউবে সুবাসনা  দত্তের জনপ্রিয় গানের লিঙ্ক আকাহে বতাহে  দিখৌ নৈ  কবিতা কেনেকৈ লিখে  তথ্যসূত্র
দামপাড়া বধ্যভূমি বাংলাদেশের চট্টগ্রাম শহরের একটি গণহত্যার ক্ষেত্র এবং কবরস্থান।   অবস্থান  চট্টগ্রাম সিটি কর্পোরেশনস্থঃ দামপাড়া এলাকায় অবস্থিত গরীবুল্লা শাহ-এর মাজারের পার্শ্বে এই বধ্যভূমিটির অবস্থান।   বিবরণ  এখানে ১৯৭১ সালের ৩০ মার্চ থেকে ডিসেম্বরের প্রথম সপ্তাহ পর্যন্ত পাক বাহিনী ৪০ হাজার লোককে হত্যা করেছে বলে অনুমান করা হয়।   তথ্যসূত্র   বিষয়শ্রেণী:চট্টগ্রামের ইতিহাস বিষয়শ্রেণী:বাংলাদেশের স্বাধীনতা যুদ্ধে সংঘটিত গণহত্যা
পাহাড়ী সান্যাল (), (২২ ফেব্রুয়ারি ১৯০৬ – ১০ ফেব্রুয়ারি ১৯৭৪) হচ্ছেন একজন বাঙালি চলচ্চিত্র অভিনেতা যিনি ছবি বিশ্বাস এবং কমল মিত্রের ন্যায় খ্যাতি অর্জন করেছিলেন।  জন্ম ও শৈশব পাহাড়ী সান্যাল জন্মেছিলেন দার্জিলিং-এ। যদিও তাঁর জন্মস্থান নিয়ে বিতর্ক আছে। একটি মতে সিমলার কাছে কসৌলি শহরে ওঁর জন্ম। শৈশব ও যৌবনের প্রথম পর্ব লখনৌতে কাটান। দেড় বছর বয়সে মা মারা যায়। পিতা ছিলেন একজন সঙ্গীতজ্ঞ এবং সেনা বিভাগের হিসাব পরীক্ষক। বাল্যকালে পিতার কাছে সংগীতে অনুপ্রেরণা লাভ করেন। দশ বছর বয়সে ঘটে পিতৃবিয়োগ। পিতৃস্নেহে মানুষ করে তোলেন জ্যৈষ্ঠ ভ্রাতা।সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান, বাংলা একাডেমী, ঢাকা, প্রথম পুনর্মুদ্রণ এপ্রিল, ২০০৩, পৃষ্ঠা- ২২২-২২৩।  কর্মজীবন পাহাড়ী সান্যালের সংগীতের প্রতি অনুরাগ তাকে বেনারস হিন্দু বিশ্ববিদ্যালয়ের প্রকৌশল পাঠ ত্যাগ করায় এবং তিনি লক্ষ্ণৌ এসে সঙ্গীতচর্চায় আত্মনিয়োগ করেন। লক্ষ্ণৌ সঙ্গীত কলেজ থেকে "উপাধি" পরীক্ষায় উত্তীর্ণ হন। একুশ বছর বয়সে মোরাদাবাদ উচ্চ বিদ্যালয়ের ভাইস-প্রিন্সিপ্যালের সঙ্গে পরিণয়সূত্রে আবদ্ধ হন। রেওয়ার কুমারের গৃহ শিক্ষকতায় নিযুক্ত হন। ১৯৩১-এ ভূমিষ্ঠ হওয়ার ৩-৪ দিন পর একমাত্র পুত্র সন্তান ও স্ত্রীর পরলোকগমন। রেওয়ার কুমার সাহেবের একান্ত সচিব হিসেবে নিযুক্তি লাভ।  চলচ্চিত্র ও মঞ্চে অভিনয় ১৯৩৩ সনে তিনি কলকাতায় আসেন এবং নিউ থিয়েটার্সে অভিনেতা হিসেবে যোগ দেন। ছায়াছবিতে আত্মপ্রকাশ মীরাবাঈ চিত্রে। কলকাতা ও বোম্বাইর চিত্রপুরীতে বাংলা ও হিন্দি মিলিয়ে প্রায় দেড়শত ছায়াছবিতে অভিনয় করেন। বড়দিদি ছবিতে সুরেন, ভগবান শ্রীকৃষ্ণচৈতন্য ছবিতে নিত্যানন্দ এবং বিদ্যাপতি, বিদ্যাসাগর, মহাকবি গিরীশচন্দ্র ও কেদার রাজা ছবিতে নামভূমিকায় অসাধারণ অভিনয় করেন। নিউ থিয়েটার্সে অভিনয়কালে মীনা দেবীকে দ্বিতীয় পক্ষের স্ত্রী হিসেবে গ্রহণ করেন। শেষ বয়সে ১৯৭৩ সনে বিশ্বরূপা রঙ্গমঞ্চে আসামী হাজির নাটকে অপূর্ব অভিনয় করে মঞ্চানুরাগীদের মন জয় করেন। বাংলা ও হিন্দি মিলিয়ে চার দশকে প্রায় ১৯৭ টি ছবিতে অভিনয় করেছেন পাহাড়ী সান্যাল।    চলচ্চিত্রের তালিকা   ভাগ্য চক্র (১৯৩৫)  বীর হাম্বীর (১৯৫৫)  বহুভাষা পারদর্শী বাংলা, হিন্দি, উর্দু প্রভৃতি ভারতীয় ভাষা ছাড়াও ইংরেজি ও ফরাসি ভাষায় পাণ্ডিত্য অর্জন করেছিলেন।    তথ্যসূত্র   বহিঃসংযোগ   বিষয়শ্রেণী:বাঙালি অভিনেতা বিষয়শ্রেণী:বাঙালি চলচ্চিত্র অভিনেতা বিষয়শ্রেণী:১৯০৬-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:পশ্চিমবঙ্গের অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:দার্জিলিঙের ব্যক্তি
মাকাও ফুটবল অ্যাসোসিয়েশন (, ; এছাড়াও সংক্ষেপে এমএফএ নামে পরিচিত) হচ্ছে চীনের বিশেষ প্রশাসনিক অঞ্চল মাকাওয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৯ সালে প্রতিষ্ঠিত হয়েছে। এটি প্রতিষ্ঠার ৩৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর মাকাওয়ের তাইপায় অবস্থিত।  এই সংস্থাটি মাকাওয়ের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লিগা দে এলিট এবং তাসা দে মাকাও মতো প্রতিযোগিতার সকল কার্যক্রম পরিচালনা করে। বর্তমানে মাকাও ফুটবল অ্যাসোসিয়েশনের সভাপতির দায়িত্ব পালন করছেন চেওং ভিতোর লুপ কোয়ান এবং সাধারণ সম্পাদকের দায়িত্ব পালন করছেন চান কেং হো।  কর্মকর্তা   অবস্থান  নাম সভাপতি  চেওং ভিতোর লুপ কোয়ান সহ-সভাপতি  চং চক ভেং লাই পাক লেং সাধারণ সম্পাদক  চান কেং হো কোষাধ্যক্ষ  চিও বেঞ্জামিন গণমাধ্যম এবং যোগাযোগ পরিচালক   প্রযুক্তিগত পরিচালক  ইয়ং চো লেং ফুটসাল সমন্বয়কারী  লাও ওয়েং হাং জাতীয় দলের কোচ (পুরুষ)  ইয়ং চো লেং জাতীয় দলের কোচ (নারী)  ঝাং হং রেফারি সমন্বয়কারী  লাও পেং ওয়াই  তথ্যসূত্র  বহিঃসংযোগ     ফিফা-এ মাকাও ফুটবল অ্যাসোসিয়েশন    এএফসি-এ মাকাও ফুটবল অ্যাসোসিয়েশন   বিষয়শ্রেণী:মাকাও ফুটবল অ্যাসোসিয়েশন বিষয়শ্রেণী:১৯৩৯-এ মাকাও-এ প্রতিষ্ঠিত বিষয়শ্রেণী:১৯৩৯-এ প্রতিষ্ঠিত ক্রীড়া সংস্থা বিষয়শ্রেণী:মাকাওয়ের ক্রীড়া নিয়ন্ত্রণ সংস্থা বিষয়শ্রেণী:মাকাওয়ের ফুটবল পরিচালনা পরিষদ বিষয়শ্রেণী:এএফসির সদস্য
সঞ্জীবচন্দ্র রায় (আশ্বিন, ১২৯৫ - ভাদ্র, ১৩২৩ বংগাব্দ) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।শহীদ তিনি ময়মনসিংহের বিপ্লবী সংস্থা সাধনা সমিতির বিশিষ্ট কর্মী ছিলেন। তিনি দীর্ঘদিন ব্রিটিশ রাজের কারাদণ্ড এবং নানা নির্যাতন ভোগ করেন।ত্রৈলোক্যনাথ চক্রবর্তী, জেলে ত্রিশ বছর, পাক ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ২২১-২২২।  জন্ম সঞ্জীবচন্দ্র রায়ের জন্ম কিশোরগঞ্জ জেলার কায়স্থপল্লিতে।  বিপ্লবী কর্মকাণ্ড সঞ্জীবচন্দ্র রায় অল্প বছর বয়সে গুপ্ত বিপ্লবী দলে যোগ দেন। এপ্রিল, ১৯১৬ সালে গোপনে থাকাকালে পুলিস তাকে স্বগৃহে না পেয়ে অনুসন্ধান চালায় এবং শহর থেকে দূরে রিভলভার ও গুলিসহ গ্রেপ্তার করে। ১৩ জুলাই, ১৯১৬ সালে বিচারে ২ বছর তার সশ্রম কারাদণ্ড হয়। কারাগারে প্রচণ্ড নির্যাতনের ফলে তার মৃত্যু ঘটে।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭৪০,   সাধনা সমিতির অন্যান্য সদস্যবৃন্দ সঞ্জীবচন্দ্র রায় ছাড়াও সাধনা সমিতির অন্যান্য সদস্য ছিলেন হেমেন্দ্রকিশোর আচার্য চৌধুরী, সুরেন্দ্রমোহন ঘোষ, শ্যামানন্দ সেন, সিধু সেন, পৃথ্বীশচন্দ্র বসু, কোহিনুর ঘোষ, বিনোদচন্দ্র চক্রবর্তী, মহেন্দ্রচন্দ্র দে, আনন্দকিশোর মজুমদার, ভক্তিভূষণ সেন, ক্ষিতীশচন্দ্র বসু, মনোরঞ্জন ধর, সুধেন্দ্র মজুমদার, মতিলাল পুরকায়স্থ, মোহিনীশঙ্কর রায়, দ্বিজেন্দ্র চৌধুরী ননী, ও নগেন্দ্রশেখর চক্রবর্তী। এঁদের সকলেই বহু বৎসর কারাগারে ও অন্তরীণে আবদ্ধ ছিলেন।  তথ্যসূত্র     বিষয়শ্রেণী:বাংলাদেশী বিপ্লবী বিষয়শ্রেণী:কিশোরগঞ্জ জেলার ব্যক্তি বিষয়শ্রেণী:পূর্ববঙ্গে জন্ম বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:ময়মনসিংহের বিপ্লবী বিষয়শ্রেণী:অনুশীলন সমিতি বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন
মাল্টা হচ্ছে Citrus × sinensis উদ্ভিদের ফল। এর ইংরেজি নাম Orange বা Sweet orange, যদিও অনেকে ভুল করে একে grapefruit (C. paradisi) বলে থাকেন। এছাড়া Mandarin orange-কে বাংলায় কমলা বলা হয়, যা C. reticulata উদ্ভিদের ফল।   thumb|right|upright=1.5|alt=refer to caption|বিদেশী মাল্টা ফল thumb|right|300px|alt=refer to caption|সবুজ মাল্টা গাছ thumb|পশ্চিমবঙ্গের বাজারে বিক্রির অপেক্ষায় মাল্টা মাল্টা ফলটি জাম্বুরা (Citrus maxima) এবং কমলা (Citrus reticulata) এই দুই ফলের সংকরায়নের মাধ্যমে উদ্ভাবন করা হয়েছে। 'বারি মাল্টা ১' নামে একটি উন্নত মাল্টার জাত বাংলাদেশে উদ্ভাবিত হয়েছে এবং বাংলাদেশের পাহাড়ি এলাকাগুলোতে এর কিছু চাষ হচ্ছে। তবে সেগুলো অনেক টক হয়।বাংলাদেশে এটি বেশ জনপ্রিয় ফল, তবে স্থানীয় উৎপাদন খুবই কম; বেশির ভাগই বিদেশ থেকে আমদানি করা হয়। উর্দু ভাষাতেও একে 'মাল্টা' বলা হয়। এছাড়া হিন্দিতে একে 'সান্তারা' এবং অসমীয়া ভাষায় একে 'সুমথিৰা টেঙা' বলা হয়।   তথ্যসূত্র   আরো দেখুন   Cam sành (Green orange or Longan. Citrus reticulata × maxima)  Orange production in Brazil  University of California Citrus Experiment Station  Eliza Tibbets (for the history of orange groves in California, US)   বহিঃসংযোগ    Citrus sinensis List of Chemicals (Dr. Duke's Phytochemical and Ethnobotanical Databases), USDA, Agricultural Research Service.  Oranges: Safe Methods to Store, Preserve, and Enjoy. (2006). University of California Agriculture and Natural Resources. Accessed May 23, 2014.  বিষয়শ্রেণী:বাংলাদেশের ফল বিষয়শ্রেণী:বাংলার ফল বিষয়শ্রেণী:কমলা (ফল) বিষয়শ্রেণী:চীনে উদ্ভূত ফসল বিষয়শ্রেণী:এশিয়ায় উদ্ভূত ফল বিষয়শ্রেণী:ক্রান্তীয় কৃষি
জেসন বা জেএসওএন (, উচ্চারণ ; এছাড়াও ) হলো একটি ওপেন স্ট্যান্ডার্ড ফাইল ফরম্যাট এবং ডেটা ইন্টারচেঞ্জ ফরম্যাট যা অ্যাট্রিবিউট–ভ্যালু পেয়ারস এবং অ্যারে (অথবা অন্যান্য সিরিয়ালাইজযোগ্য ভ্যালু) নিয়ে গঠিত ডাটা অবজেক্ট সংরক্ষণ এবং প্রেরণ করতে মানুষের পাঠযোগ্য পাঠ্য ব্যবহার করে। এটি একটি সাধারণ ডেটা ফর্ম্যাট যা সার্ভারের সাথে ওয়েব অ্যাপ্লিকেশনগুলির যোগাযোগ সহ ডেটা বিনিময়ের বিভিন্ন ধরনের কার্যকারিতা রয়েছে।  জেএসওএন একটি স্বাধীন-ভাষা ডেটা ফরম্যাট। এটি জাভাস্ক্রিপ্ট থেকে উদ্ভূত হয়েছিল, কিন্তু অনেক আধুনিক প্রোগ্রামিং ভাষার মধ্যে জেএসওএন-ফরম্যাট ডেটা তৈরি এবং বিশ্লেষণ করার কোড রয়েছে। জেএসওএন ফাইলের নামের এক্সটেনশন .json ব্যবহার করে।  ডগলাস ক্রকফোর্ড মূলত ২০০০ এর দশকের প্রথম দিকে জেএসওএন ফর্ম্যাটটি ঠিক করেছিলেন।  গঠন নিম্নলিখিত উদাহরণ একটি ব্যক্তির বর্ণনা করে যা একটি সম্ভাব্য জেএসওএন উপস্থাপনা দেখায়। {   "firstName": "John",   "lastName": "Smith",   "isAlive": true,   "age": 27,   "address": {     "streetAddress": "21 2nd Street",     "city": "New York",     "state": "NY",     "postalCode": "10021-3100"   },   "phoneNumbers": [     {       "type": "home",       "number": "212 555-1234"     },     {       "type": "office",       "number": "646 555-4567"     }   ],   "children": [],   "spouse": null }  অমৌলিক বেশ কয়েকটি ধারাবাহিকভাবে ফর্ম্যাট জেএসওএন নির্দিষ্টকরণে বা তার থেকে তৈরি করা হয়েছে। উদাহরণগুলির মধ্যে রয়েছে জিওজেএসওএন, জেএসওএন-এলডি, স্মাইল (ডেটা ইন্টারচেঞ্জ ফরম্যাট), ইউবিজেএসএন, জেএসওএন-আরপিসি, জসনএমএল এবং জেএসওএন → ইউআরএল।  তথ্যসূত্র  বহিঃসংযোগ  ওয়েবসাইট  বিষয়শ্রেণী:জেএসওএন বিষয়শ্রেণী:আইএসও মান বিষয়শ্রেণী:মার্কআপ ভাষা
আলমডাঙ্গা থানা বাংলাদেশের চুয়াডাঙ্গা জেলার একটি থানা।   প্রশাসনিক এলাকাসমূহ  আলমডাঙ্গা উপজেলার ১টি পৌরসভা ও ১৫টি ইউনিয়নের প্রশাসনিক কার্যক্রম আলমডাঙ্গা থানার অধীন।  পৌরসভা:  আলমডাঙ্গা  ইউনিয়নসমূহ:  ১নং ভাংবাড়িয়া  ২নং হারদী  ৩নং কুমারী  ৪নং বাড়াদী  ৫নং গাংনী  ৬নং খাদিমপুর  ৭নং জেহালা  ৮নং বেলগাছি  ৯নং ডাউকী  ১০নং জামজামী  ১১নং নাগদাহ  ১২নং খাসকররা  ১৩নং কালিদাসপুর  ১৪নং চিৎলা  ১৫নং আইলহাঁস   আরও দেখুন   আলমডাঙ্গা উপজেলা  চুয়াডাঙ্গা জেলা   তথ্যসূত্র    বহিঃসংযোগ   বিষয়শ্রেণী:চুয়াডাঙ্গা জেলার থানা বিষয়শ্রেণী:আলমডাঙ্গা উপজেলা
জেসিয়েল কারদোসো মিরান্দা (; জন্ম: ৫ মার্চ ১৯৯৪; জেসিয়েল নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাওয়াসাকি ফ্রোন্তালের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  প্রারম্ভিক জীবন জেসিয়েল কারদোসো মিরান্দা ১৯৯৪ সালের ৫ই মার্চ তারিখে ব্রাজিলের সাও পাওলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ            বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্লাব আতলেতিকো মিনেইরোর খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:জাপানে প্রবাসী ফুটবলার বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:সাও পাওলোর ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:কাওয়াসাকি ফ্রোন্তালের খেলোয়াড়
কেইম্যান দ্বীপপুঞ্জ প্রথম ১৯৭৬ সালে অলিম্পিক গেমসে অংশগ্রহণ করলেও ১৯৮০ গেমসে যুক্তরাষ্ট্রের নেতৃত্বে বয়কট করেছিল। ১৯৮৪ গেমসে কেইম্যান দ্বীপপুঞ্জ পুনরায় ফিরে আসে এবং তারপর থেকে সকল গ্রীষ্মকালীন অলিম্পিক গেমসে প্রতিদ্বন্দ্বিতা করে আসছে।  কেইম্যান দ্বীপপুঞ্জ শীতকালীন অলিম্পিক গেমসে প্রথম ২০১০ সালে অংশগ্রহণ করে।"Winter Olympics start despite luge tragedy", BBC, February 13, 2010 ২০১৪ শীতকালীন অলিম্পিকেও অংশগ্রহণ করেছে।  ১৯৬৩ সালে জ্যামাইকান স্বাধীনতা অর্জনের পর কেইম্যান দ্বীপপুঞ্জ ব্রিটিশ শাসিত অঞ্চল হিসাবে জ্যামাইকা থেকে আলাদা হয়ে যায়। ১৯৭৩ সালে কেইম্যান দ্বীপপুঞ্জ অলিম্পিক কমিটি গঠিত হয় এবং ১৯৭৬ সালে আইওসির স্বীকৃতি লাভ করে।   পদক তালিকা    গ্রীষ্মকালীন গেমস অনুযায়ী পদক  গেমসক্রীড়াবিদ স্বর্ণ রৌপ্য ব্রোঞ্জ মোটঅব.   ২   ০  ০  ০  ০  –   অংশগ্রহণ করেনি   ৮   ০  ০  ০  ০  –   ৮   ০  ০  ০  ০  –   ১০   ০  ০  ০  ০  –   ৯   ০  ০  ০  ০  –   ৩   ০  ০  ০  ০  –   ৫   ০  ০  ০  ০  –   ৪  ০  ০  ০  ০  –   ৫  ০  ০  ০  ০  – সর্বমোট  ০  ০  ০  ০  –   শীতকালীন গেমস অনুযায়ী পদক  গেমস ক্রীড়াবিদ স্বর্ণ রৌপ্য ব্রোঞ্জ মোটঅব.   ১  ০  ০  ০  ০  –   ১  ০  ০  ০  ০  – সর্বমোট  ০  ০  ০  ০  –   তথ্যসূত্র    বহিঃসংযোগ
25px|alt=|link= Hello, and welcome to Wikipedia. You appear to be engaged in an edit war with one or more editors{{safesubst:#if:|  according to your reverts at :}}. Although repeatedly reverting or undoing another editor's contributions may seem necessary to protect your preferred version of a page, on Wikipedia this is usually seen as obstructing the normal editing process, and often creates animosity between editors.  Instead of edit warring, please try to reach a  consensus on the talk page.  If editors continue to revert to their preferred version they are likely to be blocked from editing. This isn't done to punish an editor, but to prevent the disruption caused by edit warring. In particular, editors should be aware of the three-revert rule, which says that an editor must not perform more than three reverts on a single page within a 24-hour period. While edit warring on Wikipedia is not acceptable in any amount, breaking the three-revert rule is very likely to lead to a  block. {{safesubst:#if:||Thank you.}}
স্মিথ রোড ওভাল গ্র্যান্ড কেইম্যান দ্বীপের জর্জ টাউন শহরে অবস্থিত একটি আন্তর্জাতিক ক্রিকেট মাঠ। মাঠটি ওয়েন রবার্টস আন্তর্জাতিক বিমানবন্দরের ঠিক পশ্চিমের স্মিথ রোডে অবস্থিত।  ২০০৪ সাল থেকে ক্রিকেট খেলার ভেন্যু হিসেবে স্মিথ রোড ওভাল ব্যবহৃত হয়ে আসছে। ২০২২ সালের এপ্রিল মাসে বাহামা দ্বীপপুঞ্জের কেইম্যান দ্বীপপুঞ্জ সফরের তিনটি ম্যাচ আয়োজনের মধ্য দিয়ে মাঠটি টোয়েন্টি২০ আন্তর্জাতিক (টি২০আই) ম্যাচ আয়োজনকারী ভেন্যুর মর্যাদা লাভ করে। জিমি পাওয়েল ওভালের পর কেইম্যান দ্বীপপুঞ্জে আন্তর্জাতিক ক্রিকেট ম্যাচ আয়োজনকারী দ্বিতীয় মাঠ হয় স্মিথ রোড ওভাল।  তথ্যসূত্র  বহিঃসংযোগ  ক্রিকেটআর্কাইভে স্মিথ রোড ওভাল    বিষয়শ্রেণী:কেইম্যান দ্বীপপুঞ্জের ক্রিকেট মাঠ
গণগৌর (সংস্কৃত: गणगौर) হল একটি হিন্দু উৎসব, যা মূলত ভারতের রাজস্থান, হরিয়ানা, মধ্যপ্রদেশের মালওয়া ও নিমাড় অঞ্চল (মানওয়ার, বরওয়ানি, খারগোন, খান্ডওয়া), উত্তরপ্রদেশের ব্রজ ও বুন্দেলখণ্ড অঞ্চলে উদযাপিত হয়। এছাড়াও, এটি গুজরাট ও পশ্চিমবঙ্গের কিছু অংশেও পালন করা হয়। একই দিনে মহারাষ্ট্র ও উত্তর কর্ণাটকে চৈত্র গৌরী ব্রত নামে এই উৎসবের একটি বৈচিত্র্য পালিত হয়, আর তেলেঙ্গানা ও অন্ধ্রপ্রদেশে সৌভাগ্য গৌরী ব্রতম নামে এর আরেকটি সংস্করণ উদযাপিত হয়।  গণগৌর একটি রঙিন উৎসব, যা রাজস্থানের অন্যতম গুরুত্বপূর্ণ উদযাপন। এই উৎসব রাজ্যের সর্বত্র অত্যন্ত উৎসাহ ও ভক্তির সঙ্গে পালন করা হয়, বিশেষ করে নারীদের দ্বারা, যারা দেবী গৌরী (পার্বতী)-র পূজা করেন। হিন্দু চৈত্র মাসে (মার্চ–এপ্রিল) উদযাপিত এই উৎসব বসন্ত, ফসল, দাম্পত্য সুখ, বৈবাহিক বিশ্বস্ততা ও সন্তানের জন্মের প্রতীক। অবিবাহিত নারীরা এই পূজা করেন একজন যোগ্য জীবনসঙ্গী লাভের আশায়, আর বিবাহিত নারীরা স্বামীর দীর্ঘায়ু, সুস্বাস্থ্য ও কল্যাণ কামনায় দেবী গৌরীর আরাধনা করেন।  ব্যুৎপত্তি গণ একটি সংস্কৃত শব্দ যার অর্থ শিবের সাথে সম্পর্কিত দল, অন্যদিকে গৌরী পার্বতীর একটি উপাধি।  কিংবদন্তি গণগৌর উৎসবের পেছনে যে পৌরাণিক কাহিনি (ব্রত কথা) রয়েছে, তা নিম্নরূপ—  একদিন শিব, পার্বতী ও নারদ মুনি পৃথিবী ভ্রমণে বের হন। এক গ্রামে পৌঁছে তারা দেখতে পান যে, দরিদ্র নারীরা তাদের আগমনের কথা জানতে পেরে জল, ফল ও ফুল দিয়ে দেবদম্পতিকে পূজা করছে। নারীদের এই অগাধ ভক্তি ও শ্রদ্ধায় শিব ও পার্বতী অত্যন্ত প্রসন্ন হন। পার্বতী নিজের হাতে জল সংগ্রহ করে সেই নারীদের ওপর ছিটিয়ে দেন, যা অমৃতে পরিণত হয় এবং তাদের দীর্ঘ ও সুখী দাম্পত্য জীবনের আশীর্বাদ প্রদান করে।  এরপর, গ্রামটির ধনী নারীরাও শিব ও পার্বতীকে পূজা করেন এবং বিভিন্ন সুস্বাদু খাদ্য নিবেদন করেন। তখন শিব পার্বতীকে জিজ্ঞাসা করেন যে, দরিদ্র নারীদের জন্য অমৃত বিলিয়ে দেওয়ার পর এখন তিনি কিভাবে ধনী নারীদের আশীর্বাদ করবেন? উত্তরে পার্বতী নিজের এক আঙুল কেটে তার রক্ত সেই নারীদের ওপর ছিটিয়ে দেন। সেই রক্ত অমৃতে পরিণত হয় এবং ধনী নারীরাও আশীর্বাদ প্রাপ্ত হন।  এরপর পার্বতী একটি নদীতে স্নান করেন এবং বালুকা (বালি) দিয়ে একটি শিবলিঙ্গ তৈরি করে শিবের পূজা করেন। শিব প্রসন্ন হয়ে ঘোষণা করেন যে, চৈত্র মাসের শুক্লপক্ষের তৃতীয় তিথিতে যে বিবাহিত নারী পার্বতী ও শিবের পূজা করবে, সে চিরস্থায়ী ও সুখী দাম্পত্য জীবন লাভ করবে। এই ঘটনাকে স্মরণ করেই গণগৌর ব্রত পালন করা হয়।  আরো দেখুন   গৌর পর্ব, নেপাল এবং ভারতের উত্তরাখণ্ড রাজ্যে পালিত একটি অনুরূপ উৎসব।  করবা চৌথ  বরলক্ষ্মী ব্রতম্  তথ্যসূত্র  বিষয়শ্রেণী:রাজস্থানের উৎসব বিষয়শ্রেণী:মার্চ উদ্‌যাপন বিষয়শ্রেণী:এপ্রিল উদ্‌যাপন বিষয়শ্রেণী:হিন্দু উৎসব বিষয়শ্রেণী:রাজস্থানের প্রতীক
মাকেমাকে (, গৌণ গ্রহ তালিকাভুক্ত নাম ১৩৬৪৭২ মাকেমাকে; প্রতীক: 16px|🝼) একটি বামন গ্রহ যা কাইপার বেষ্টনীর চিরায়ত সদস্য (classical Kuiper belt object) গুলোর মাঝে সম্ভাব্য বৃহত্তম বলে গণ্য করা হয়। এর ব্যাস প্লুটো গ্রহের প্রায় দুই-তৃতীয়াংশ। এযাবৎ কাইপার বেষ্টনীর বৃহৎ বস্তুগুলোর মাঝে একমাত্র মাকেমাকেরই কোন নিজস্ব উপগ্রহ পাওয়া সম্ভব হয় নি, যার কারণে এর ভর শুধুমাত্রই অনুমান করা হয়। এর অত্যন্ত কম গড় তাপমাত্রা, প্রায়  হওয়ার কারণে ধারণা করা হয় এর পৃষ্ঠ মিথেন, ইথেন ও সম্ভবত নাইট্রোজেনের বরফ দ্বারা আবৃত।  ৩১শে মার্চ ২০০৫ সালে মাইকেল ই. ব্রাউনের নেতৃত্বে একটি দল মাকেমাকে আবিষ্কার করে এবং ২৯শে জুলাই ২০০৫ সালে আনুষ্ঠানিক ভাবে ঘোষণা করা হয়। প্রাথমিকভাবে এর নাম ছিল  ও পরবর্তীকালে একে গৌণ গ্রহ সংখ্যা ১৩৬৪৭২ দেয়া হয়। ২০০৮ সালের জুলাই মাসে আন্তর্জাতিক জ্যোতির্বিজ্ঞান সংঘ এই বস্তুকে বামন গ্রহ হিসেবে স্বীকৃতি দেয়। ইস্টার দ্বীপের বাসিন্দা রাপা নুই দের পুরাণের দেবতা মাকেমাকের নাম অনুসারে এই গ্রহের নামকরণ করা হয়।   টীকা    তথ্যসূত্র     বহিঃসংযোগ     MPEC listing for Makemake  AstDys orbital elements  Orbital simulation from JPL (Java)/Ephemeris  Press release  from WHT and TNG on Makemake's similarity to Pluto.  Makemake chart and Orbit Viewer  Precovery image with the 1.06 m Kleť Observatory telescope on April 20, 2003  Makemake as seen on 2010-02-18 UT with the Keck 1  Makemake of the Outer Solar System APOD July 15, 2008  Simulation of Makemake ()'s orbit  বিষয়শ্রেণী:নেপচুনোত্তর বস্তু বিষয়শ্রেণী:বামন গ্রহ বিষয়শ্রেণী:নামকরণ করা গ্রহাণু
নজরুল ইসলাম ( – ২৮ অক্টোবর ২০১২) বাংলাদেশের ভোলা জেলার একজন রাজনীতিবিদ ছিলেন। তিনি দুইবার জাতীয় সংসদ সদস্য হিসেবে নির্বাচিত হয়েছিলেন।  জীবনী নজরুল ইসলাম ১৯৭০ সালে পাকিস্তান গণপরিষদেরসদস্য হিসেবে নির্বাচিত হয়েছিলেন। তিনি বাংলাদেশের স্বাধীনতা যুদ্ধে অংশগ্রহণ করেছিলেন। তিনি ১৯৭৩ সালে বাকেরগঞ্জ-২ আসনের সাংসদ হিসেবে নির্বাচিত হয়েছিলেন। এরপর, ১৯৭৯ সালেও তিনি বাকেরগঞ্জ-২ আসন থেকে সাংসদ হিসেবে নির্বাচিত হন। পরবর্তীতে, ১৯৮৬ সালে তিনি দৌলতখান উপজেলা পরিষদের চেয়ারম্যান হিসেবে নির্বাচিত হয়েছিলেন।  নজরুল ইসলাম ২০১২ সালের ২৮ নভেম্বর ৭০ বছর বয়সে ঢাকার একটি হাসপাতালে মৃত্যুবরণ করেন।  তথ্যসূত্র  বিষয়শ্রেণী:১৯৪০-এর দশকে জন্ম বিষয়শ্রেণী:২০১২-এ মৃত্যু বিষয়শ্রেণী:প্রথম জাতীয় সংসদ সদস্য বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:ভোলা জেলার রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ বিষয়শ্রেণী:উপজেলা পরিষদের চেয়ারম্যান বিষয়শ্রেণী:দৌলতখান উপজেলার ব্যক্তি
অজ্ঞান () হলো প্রাচীন ভারতীয় দর্শনের নাস্তিক বা "প্রচলিত মতের বিরোধী" দর্শন এবং উগ্র ভারতীয় সংশয়বাদের প্রাচীন দর্শন। এটি ছিল শ্রমণ আন্দোলন এবং প্রাথমিক বৌদ্ধধর্ম,  জৈনধর্ম ও  আজীবিক দর্শনের প্রধান প্রতিদ্বন্দ্বী। এগুলো বৌদ্ধ ও জৈন গ্রন্থে লিপিবদ্ধ আছে। তারা মনে করেছিল যে আধিভৌতিক প্রকৃতির জ্ঞান অর্জন করা বা দার্শনিক প্রস্তাবনার সত্য মূল্য নির্ধারণ করা অসম্ভব; এবং এমনকি যদি জ্ঞান সম্ভব ছিল, এটি চূড়ান্ত পরিত্রাণের জন্য অকেজো ও অসুবিধাজনক ছিল। তারা তাদের নিজস্ব কোনো ইতিবাচক মতবাদ প্রচার না করেই খণ্ডন করার ক্ষেত্রে পারদর্শী ছিল।   উৎস  অজ্ঞান সম্পর্কে আমাদের সমস্ত জ্ঞান বৌদ্ধ এবং জৈন উৎস থেকে এসেছে। অজ্ঞান দৃষ্টিভঙ্গিগুলি থেরবাদ বৌদ্ধধর্মের পালি ত্রিপিটকে ব্রহ্মজাল সুত্ত ও সমনাফল সুত্ত এবং জৈনধর্মের সূত্রকৃতাঙ্গে লিপিবদ্ধ করা হয়েছে। এই গ্রন্থগুলির সাথে, সংশয়বাদীদের বাণী ও মতামত (আজ্ঞানিকাহ, আজ্ঞানিনাহ) সংরক্ষণ করেছেন জৈন লেখক সিলাঙ্ক, নবম শতাব্দী থেকে, সূত্রকৃতাঙ্গের উপর মন্তব্য করে। সিলাঙ্কা সন্দেহবাদীদের বিবেচনা করেন "যারা দাবি করে যে সংশয়বাদ সর্বোত্তম" বা "যাদের মধ্যে কোন জ্ঞান নেই, অর্থাৎ সংশয়বাদ স্পষ্ট"। নির্দিষ্ট কারিগরি অর্থ ছাড়াও, সিলাঙ্কা আরও সাধারণ অর্থে অজ্ঞনিকাহ শব্দটি ব্যবহার করে অজ্ঞ যে কাউকে বোঝাতে।   মূল  সংশয়বাদের চিহ্নগুলি বৈদিক উৎসগুলিতে পাওয়া যায় যেমন নাসদীয় স্তোত্র ও ঋগ্বেদের শ্রদ্ধা (বিশ্বাস) এর স্তোত্রে। ব্রাহ্মণ ও প্রারম্ভিক উপনিষদে মৃত্যুর পরে ব্যক্তির অস্তিত্ব সম্পর্কে সন্দেহ রয়েছে, যখন যাজ্ঞবল্ক্য চূড়ান্ত বাস্তবতা বা আত্মাকে জানার অসম্ভবতার পক্ষে যুক্তি দিয়েছিলেন। যদিও সংশয়বাদী চিন্তাধারার বিকাশ নৈতিকতা, অধিবিদ্যা এবং ধর্মীয় বিশ্বাস সম্পর্কিত বৈচিত্র্যময়, পরস্পরবিরোধী এবং অসংলগ্ন তত্ত্বের একটি যুগে ঘটেছে বলে মনে হয়। এটা স্বাভাবিক, সত্যের সাধারণভাবে গৃহীত মানদণ্ডের অনুপস্থিতিতে, কিছু লোকের মনে আশ্চর্য হওয়া যে কোনো তত্ত্ব আদৌ সত্য হতে পারে। সংশয়বাদীরা বিশেষভাবে আত্মার পরস্পরবিরোধী তত্ত্ব এবং সর্বজ্ঞতার প্রয়োজনীয়তার দিকে ইঙ্গিত করেছেন এবং তাই সত্য জ্ঞান অর্জনের জন্য সর্বজ্ঞতার সমালোচনা করেছেন। বৌদ্ধধর্মের উত্থানের অব্যবহিত পূর্বের সময়কালে দৃষ্টিভঙ্গির বিস্তার বিদ্যমান ছিল, যেমনটি বৌদ্ধ ও জৈন গ্রন্থে প্রমাণিত। বৌদ্ধ  ব্রহ্মজাল সুত্ত অন্যান্য পঞ্চাশটি চিন্তাধারার সাথে সংশয়বাদীদের চার প্রকারের (বা দর্শন) তালিকাভুক্ত করে, যেখানে জৈন সূত্রকৃতাঙ্গে তিনশত তেষট্টিটি ভিন্ন চিন্তাধারার মধ্যে সন্দেহবাদীদের বাষট্টিটি "দর্শন" তালিকাভুক্ত করা হয়েছে। তালিকাটি কৃত্রিমভাবে জৈন শ্রেণী অনুসারে তৈরি করা হলেও, চারটি প্রধান চিন্তাধারা, ক্রিয়াবাদ, আক্রিয়াবাদ, অজ্ঞানীকবাদ এবং বৈনায়িকবাদ এবং তাদের উপগোষ্ঠী অবশ্যই বিদ্যমান ছিল। এইভাবে, দার্শনিক সংশয়বাদ এই ঐতিহাসিক সময়সীমার চারপাশে আবির্ভূত হয়েছে বলে মনে করা হয়।   তথ্যসূত্র    উৎস               বিষয়শ্রেণী:ভারতীয় দর্শন বিষয়শ্রেণী:প্রাচীন ভারতীয় দর্শন বিষয়শ্রেণী:ভারতীয় ধর্ম বিষয়শ্রেণী:সন্ন্যাসব্রত বিষয়শ্রেণী:সংশয়বাদ
ডু অ্যান্ড ডাই: দ্য চিটাগং আপরাইজিং ১৯৩০-৩৪ হলো ভারতীয় লেখক মনিনী চ্যাটার্জির লেখা একটি ১৯৯৯ সালের ঐতিহাসিক নকাল্পনিক বই। বইটিতে বিপ্লবী নেতা সূর্য সেনের বাস্তব জীবনের গল্প এবং চট্টগ্রাম অস্ত্রাগার অভিযানে তার ভূমিকার কথা বলা হয়েছে।  বইটি ২০০০ সালে রবীন্দ্র পুরস্কারে ভূষিত হয়। এটি আশুতোষ গোয়ারিকর পরিচালিত এবং অভিষেক বচ্চন ও দীপিকা পাড়ুকোন অভিনীত ২০১০ সালের চলচ্চিত্র খেলে হাম জি জান সেতে অবদান রাখে।   তথ্যসূত্র   বিষয়শ্রেণী:ভারতীয় অ-কল্পকাহিনী বই
মুহাম্মাদ ইবনে আবু সাঈদ ইবনে আকিল () মাত্র সাত বছর বয়সে  কারবালার যুদ্ধ-এ  শহীদ হয়েছিলেন।   নাম  কিছু কিছু শিয়া রিজাল বিশেষজ্ঞরা তার নাম মুহাম্মাদ ইবনে সাঈদ হিসেবে উল্লেখ করেছেন, এবং অন্য কিছু সূত্রে তার নাম মুহাম্মাদ ইবনে আবু সাঈদ হিসেবে লিপিবদ্ধ করা হয়েছে। তবে, কিছু গবেষক আবদুল্লাহ ইবনে আকিল-এর কুনিয়া আবু সাঈদ বলে মনে করেছেন এবং মনে করেন যে মুহাম্মাদ ইবনে সাঈদ আসলে মুহাম্মাদ ইবনে আবদুল্লাহ ইবনে আকিল হতে পারেন।  কারবালার যুদ্ধে  হুসাইন ইবনে আলি-এর শহীদ হওয়ার পর, বালক মুহাম্মাদ ইবনে আবু সাঈদ ইবনে আকিল তাঁবুর বাইরে বেরিয়ে এলেন এবং ভীত ও উদ্ভ্রান্তভাবে চারপাশে তাকালেন। উমর ইবনে সাদ-এর সেনাবাহিনীর একজন সৈনিক ইবনে আয়াস (নাশির) আল-জুহানি তাকে আক্রমণ করে এক আঘাতে হত্যা করে। জিয়ারাত শুহাদা-এ তার নাম উল্লেখ করা হয়েছে এইভাবে:   তথ্যসূত্র   বিষয়শ্রেণী:৬৮০-এ মৃত্যু বিষয়শ্রেণী:কারবালার যুদ্ধে নিহত ব্যক্তি বিষয়শ্রেণী:৬০০-এর দশকে জন্ম বিষয়শ্রেণী:হোসাইন ইবনে আলী বিষয়শ্রেণী:হুসাইনীয়